Diari Oficial de la Generalitat Valenciana


Sumari del DOGV 8492, del 22-02-2019 (2019/1710)

RESOLUCIÓ de 15 de febrer de 2019, de la Conselleria de Justícia, Administració Pública, Reformes Democràtiques i Llibertats Públiques, per la qual es crea la Unitat d'Assistència Social a la Ciutat de la Justícia de València.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8492

Data del DOGV
:   22-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/1710


Data del document
:   15-02-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 15 de febrer de 2019, de la Conselleria de Justícia, Administració Pública, Reformes Democràtiques i Llibertats Públiques, per la qual es crea la Unitat d'Assistència Social a la Ciutat de la Justícia de València. [2019/1710]  
El compromís dels poders públics amb els drets socials ha de concretar-se en la disponibilitat dels mecanismes necessaris per a atendre la ciutadania.  
L'accés a la justícia és un dret fonamental en si mateix i un requisit essencial per a la protecció i promoció de tots els altres drets humans. Així mateix, la justiciabilitat dels drets socials troba el seu fonament en l'article 9.3 de la Constitució Espanyola. La justícia ha de complir no solament la funció jurisdiccional de jutjar i fer executar el jutjat, sinó que ha de tindre a més una perspectiva o consciència social.  
  
El treball social és una professió basada en la pràctica i una disciplina acadèmica que promou el canvi i el desenvolupament social, la cohesió social, i l'apoderament de les persones. Els principis de la justícia social, els drets humans, la responsabilitat col·lectiva i el respecte a la diversitat són fonamentals per al treball social. Amb el suport de les teories del treball social, les ciències socials i les humanitats, el treball social involucra les persones i les estructures per a fer front a desafiaments de la vida i augmentar el benestar de la població.  
  
En l'àmbit de la justícia, la figura de la treballadora o treballador social s'ocupa de l'atenció i gestió de les circumstàncies socials de la persona justiciable, de les seues famílies i del seu entorn. Promou la utilització dels recursos disponibles, gestionant i coordinant els suports professionals i institucionals necessaris.  
Perquè la justícia complisca la seua funció social és necessària la creació de la Unitat d'Assistència Social. Amb la posada en funcionament d'aquesta unitat es persegueix acomplir l'objectiu de garantir una atenció integral, contribuint a millorar la qualitat de vida de la població en detectar els seus problemes en ocasió d'un procediment judicial, complementant i millorant l'actual xarxa de serveis socials.  
  
La persona justiciable podrà acudir a la Unitat d'Assistència Social directament o per derivació preferentment dels jutjats d'instrucció, però també dels jutjats de Menors, jutjats de Vigilància Penitenciària, Ministeri Fiscal, jutjats d'Incapacitats, jutjats de Família i d'Instància. O bé per indicació d'altres professionals.  
  
De conformitat amb les atribucions que confereix a la consellera el Decret 87/2017, de 7 de juliol, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
  
Primer. Creació de la Unitat d'Assistència Social a la Ciutat de la Justícia de València  
Es crea la Unitat d'Assistència Social en el partit judicial de València que estarà integrada per professionals de la disciplina de Treball Social.  
  
Segon. Àmbit territorial de la Unitat d'Assistència Social  
La Unitat d'Assistència Social es posa en funcionament en el partit judicial de València.  
  
Tercer. Estructura i organització  
La Unitat d'Assistència Social dependrà funcionalment del Jutjat Degà del partit judicial de València.  
  
Quart. Funcions de l'Oficina d'Assistència Social  
Les funcions de la treballadora o del treballador social seran fonamentalment:  
1. Col·laborar amb els tribunals, jutjats, fiscalies i òrgans tècnics en matèria de la seua disciplina professional, actuant com a enllaç entre els jutjats i els organismes i serveis de protecció social i institucions, així com els serveis assistencials.  
2. Facilitar informació, orientació o si escau iniciar la tramitació dels recursos públics i/o privats a l'abast del justiciable per derivació preferentment dels jutjats d'instrucció, però també dels jutjats de menors, jutjats de vigilància penitenciària, jutjats d'incapacitats, Ministeri Fiscal, jutjats de família i d'instància, o bé a demanda del justiciable, per indicació d'altres professionals o per recomanació del mateix treballador social.  
  
Contra aquesta resolució, que posa fi a la via administrativa, es podrà interposar recurs contenciós administratiu davant el Jutjat Contenciós Administratiu de València o aquell en la circumscripció del qual tinga el recurrent el seu domicili, en el termini de dos mesos, comptats des de l'endemà de la notificació, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se potestativament recurs de reposició davant el mateix òrgan que la dicta, en el termini d'un mes, comptat des de l'endemà de la notificació o qualsevol altre recurs que estime escaient per a la defensa dels seus interessos.  
  
València, 15 de febrer de 2019.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.